เรื่องร้องเรียน: สอบถามเกี่ยวกับการเปิดใช้งานแยกลาดกระบัง54 เนื่องจากมีการแจ้งว่าปิดชั่วคราวและจะมีการเปิดให้ใช้งานตามปกติตอน 31 สิงหาคม 2565 ตามที่ได้เคยประกาศ
การดำเนินการของเจ้าหน้าที่: สำนักการโยธา โดยโครงการก่อสร้างทางยกระดับถนนอ่อนนุช-ลาดกระบัง ได้ตรวจสอบแล้ว บริเวณปากซอยลาดกระบัง 54 ปัจจุบันอยู่ระหว่างงานก่อสร้างงานเสาเข็ม ฐานราก และเสาทางยกระดับ  โดยมีการติดตั้งแบริเออร์กั้นแนวเขตก่อสร้างเพื่อป้องกันอันตราย ทำให้เหลือ 2 ช่องจราจรต่อทิศทาง ซึ่งบริเวณสามแยกถนนลาดกระบังตัดซอยลาดกระบัง 54 โครงการฯ ได้กั้นพื้นที่ใช้ Plastic Barrier เพื่อสะดวกในการเคลื่อนย้ายหากมีการปรับทิศทางการจราจร ซึ่งโครงการฯ ได้ประสานสถานีตำรวจนครบาลจระเข้น้อยเพื่อพิจารณาการจัดการจราจรและอำนวยการจราจรแล้ว ทั้งนี้ขออภัยในความไม่สะดวก
ความเห็นของผู้แจ้ง: จากที่แจ้งไปว่าเคยมีการแจ้งว่าปิดชั่วคราวและจะเปิดให้ใช้แยกตอน เดือนสิงหาคม 2565 แต่ถึงเวลาก้ไม่ได้เปิดใช้โดยไม่มีประกาศใดใด จึงได้แจ้งปัญหาแต่การแก้ไขปัญหาหรือการตอบกลับมาไม่ตรงกับการแจ้ง รบกวนปรับปรุงการแก้ไข หรือชี้แจงปัญหาให้ตรงกับคำถาม
พื้นที่: แขวงลาดกระบัง เขตลาดกระบัง กรุงเทพมหานคร